*Projekts*

LATVIJAS REPUBLIKAS MINISTRU KABINETS

2019.gada Noteikumi Nr.

Rīgā (prot. Nr.            . §)

**Kārtība, kādā uz autoceļa izveidotajā robežšķērsošanas vietā kontrolē atsevišķas akcīzes preces un komerciālajā mehāniskajā transportlīdzeklī esošās degvielas apjomu, kas nepieciešams transportlīdzekļa darbības nodrošināšanai**

*Izdoti saskaņā ar Muitas likuma
6.panta 19.punktu*

1. Noteikumi nosaka kārtību, kādā Latvijas Republikā uz autoceļa izveidotajā robežšķērsošanas vietā (turpmāk – autoceļa robežšķērsošanas vieta) Valsts ieņēmumu dienesta muitas amatpersona vai Valsts robežsardzes amatpersona kontrolē:

1.1. atsevišķas akcīzes preces, kuras fiziskā persona pārvieto personīgajā bagāžā, kas par tādu uzskatāma Padomes 2009.gada 16.novembra Regulas (EEK) Nr. [1186/2009](http://eur-lex.europa.eu/eli/reg/2009/1186/oj/?locale=LV), ar kuru izveido Kopienas sistēmu atbrīvojumiem no muitas nodokļiem, 41. panta izpratnē;

1.2. komerciālajā mehāniskajā transportlīdzeklī esošās degvielas apjomu, kas nepieciešams transportlīdzekļa darbības nodrošināšanai.2

2. Fiziska persona (turpmāk – persona), kura ieceļo Latvijas Republikā, autoceļa robežšķērsošanas vietā aizpilda akcīzes preču pārvietošanas paziņojuma (turpmāk – paziņojums) (1.pielikums) šādas sadaļas:

2.1. A sadaļu aizpilda visas personas, kuras ieceļo Latvijas Republikā;

2.2. B sadaļu aizpilda personas, kuras ieceļo Latvijas Republikā, vadot mehānisko transportlīdzekli;

2.3. C sadaļu aizpilda personas, kuras ieceļo Latvijas Republikā, vadot mehānisko komerciālo transportlīdzekli.

3. Šo noteikumu izpratnē atsevišķas akcīzes preces ir:

3.1. alkoholiskie dzērieni;

3.2. tabakas izstrādājumi;

3.3. degviela.

4. Persona, kura, vadot privāto mehānisko transportlīdzekli, izceļo no Latvijas Republikas, par transportlīdzekļa standarttvertnē esošo degvielu aizpilda paziņojuma A un B sadaļu, ja attiecīgā persona nākamajās septiņās dienās plāno atkārtoti izceļot un ieceļot Latvijas Republikā ar to pašu transportlīdzekli un vēlas šā transportlīdzekļa standarttvertnē esošajai degvielai piemērot atbrīvojumu no normatīvajos aktos paredzētajiem maksājumiem.

5. Persona iesniedz paziņojumu Valsts ieņēmumu dienesta muitas amatpersonai vai, ja autoceļa robežšķērsošanas vietā muitas kontrole nav paredzēta, – Valsts robežsardzes amatpersonai.

6. Valsts ieņēmumu dienesta muitas amatpersona veic muitas kontroli saskaņā ar Eiropas Parlamenta un Padomes 2013.gada 9.oktobra Regulas (ES) Nr. [952/2013](http://eur-lex.europa.eu/eli/reg/2013/952/oj/?locale=LV), ar ko izveido Savienības Muitas kodeksu, 46.pantu.

7. Ja Valsts robežsardzes amatpersona autoceļa robežšķērsošanas vietā, kurā muitas kontrole nav paredzēta, konstatē personas pienākumu maksāt normatīvajos aktos paredzētos maksājumus par atsevišķām paziņojumā norādītajām akcīzes precēm, Valsts robežsardzes amatpersona pieņem lēmumu par atteikumu caur attiecīgo robežšķērsošanas vietu ievest Latvijas Republikā akcīzes preces, kas nav atbrīvotas no nodokļiem (2.pielikums), un informē personu par tuvāko robežšķērsošanas vietu, kur paredzēta muitas kontrole.

8. Ja nepieciešams, persona aizpilda paziņojumu divos eksemplāros. Vienu eksemplāru Valsts ieņēmumu dienesta muitas amatpersona vai Valsts robežsardzes amatpersona autoceļa robežšķērsošanas vietā, kurā muitas kontrole netiek veikta, apstiprina ar zīmogu.

9. Noteikumi stājās spēkā 2019.gada 1.jūlijā.

10

Ministru prezidents A.K.Kariņš

Finanšu ministrs J.Reirs